b"\n_START_ARTICLE_\nArthur Rimbaud\n_START_SECTION_\n\xc5\xbdivljenjepis\n_START_PARAGRAPH_\nArthur Rimbaud se je rodil v dru\xc5\xbeini \xc4\x8dastnika. Komaj petnajstleten je pobegnil od doma, pri\xc5\xa1el v Pariz, se seznanil s P. Verlainom in z njim od\xc5\xa1el v Belgijo in Anglijo. Leta 1873 ga je Verlaine v prepiru s streli iz pi\xc5\xa1tole ranil. Leta 1874 se je vrnil v Pariz, nato pa predal potepu\xc5\xa1kemu \xc5\xbeivljenju, ki ga je vodilo leta 1875 v Nem\xc4\x8dijo, \xc5\xa0vico in Italijo, 1876 v Indonezijo, kamor je od\xc5\xa1el kot nizozemski vojak, potem spet v Nem\xc4\x8dijo in Avstrijo, 1878 na Ciper, 1880 v Egipt in Aden, nato pa za vrsto let v Abesinijo, kjer je bil trgovec s kavo, su\xc5\xbenji in oro\xc5\xbejem. Leta 1891 se je moral vrniti v domovino, kjer so mu amputirali nogo. Rimbaud je \xc5\xbeivel razuzdano \xc5\xbeivljenje in imel nemirno du\xc5\xa1o, potoval je po treh celinah, preden je zaradi raka prezgodaj umrl, manj kot mesec po svojem 37. rojstnem dnevu._NEWLINE_Bil je del dekadentnega gibanja. Njegov vpliv na sodobno knji\xc5\xbeevnost, glasbo in umetnost je obse\xc5\xbeen in trajen._NEWLINE_Svoja najbolj\xc5\xa1a dela je ustvaril \xc5\xbee v poznih najstni\xc5\xa1kih letih \xe2\x80\x93 Victor Hugo ga je v tistem \xc4\x8dasu opisal kot Shakespeara v plenicah (L'enfant Shakespeare) \xe2\x80\x93 in je kreativno pisanje opustil, preden je dopolnil 21 let. Do konca \xc5\xbeivljenja je ostal plodovit pisec pisem."